The Turn of the Screw

The Turn of the Screw is 'n 1898 riller-novelle deur Henry James wat eerste in tydskrifvorm verskyn het in Collier's Weekly magazine (27 Januarie  –  16 April 1898). In Oktober 1898 het dit verskyn in The Two Magics, 'n boek wat in New York Stad deur Macmillan en in Londen deur Heinemann gepubliseer is. Die werk, wat as beide gotiese fiksie en as 'n spookverhaal geklassifiseer kan word, fokus op 'n goewernante wat vir twee kinders op 'n afgeleë landgoed sorg, en oortuig daarvan word dat die plek spook. 

In die eeu wat gevolg het op die publikasie daarvan, het The Turn of the Screw 'n hoeksteen teks vir akademici geword, wat die Nuwe Kritiek beweging aanhang. Die novelle is al op talle maniere geïnterpreteer, welke dikwels wederkerig uitsluitend was. Baie kritici het probeer om die presiese aard van die boosheid vas te stel wat deur die verhaal gesuggereer word. Andere het egter weer geargumenteer dat die briljantheid van die novelle, die gevolg van die werk se vermoë is om 'n intieme gevoel, of atmosfeer, van verwarring en spanning binne die leser te skep.

Die novelle is al by verskeie geleenthede aangepas vir radiodrama, rolprent, verhoogproduksies en televisie, insluitende 'n 1950 Broadway toneelstuk, en die 1961 rolprent The Innocents.  

 Publikasiegeskiedenis 
The Turn of the Screw was eers gepubliseer in die tydskrif Collier's Weekly, met twaalf uitgawes (27 Januarie – 16 April 1898). Die titel-illustrasie deur John La Farge beeld die goewernante uit met haar arms om Miles. Die episodiese illustrasies was deur Eric Pape.

In Oktober 1898 het die novelle in 'n volume verskyn met die titel "The Two Magics", saam met die kortverhaal "Covering End" , wat gepubliseer is deur Macmillan in New York, en deur Heinemann in Londen.

James het The Turn of the Screw tien jaar later hersien vir sy New York-uitgawe. In The Collier's Weekly Weergawe van The Turn of the Screw (2010) word die verhaal uitgebeeld in sy oorspronklike tydskrif, oftewel reeks-vorm, met 'n gedetailleerde analise van die veranderinge wat James oor die jare daaraan aangebring het. James het onder ander die kinders se ouderdomme verander. 

 Verwerkings 

The Turn of the Screw was die onderwerp van 'n reeks verwerkings in 'n verskeidenheid van media gewees, en hierdie verwerkings is selfs al in akademiese joernale ondersoek, met die klem op die verhouding tussen Henry James en "neo-Victoriaanse kultuur". name="Dinter"> Dit is verwerk vir die gelyknamige opera The Turn of the Screw deur Benjamin Britten, wat in 1954 aangebied is, name="Dinter"  en die opera is reeds by verskeie geleenthede verfilm. Die novelle is deur Luigi Zaninelli verwerk vir ballet (1980), name="Brown"> en ook deur Will Tucket vir die Koninklike Balletgeselskap in 1999.Jays, David (1 Julie 2006). "Ballet – From page to stage". Financial Times. Opgespoor op 5 Januarie 2015. Harold Pinter het die toneelstuk, "The Innocents" (1950), 'n Broadwayteaterstuk wat 'n verwerking is van The Turn of the Screw, geregisseer, asook 'n gevolglike gelyknamige verhoogstuk wat verwerk is deur Rebecca Lenkiewicz, en in Januarie 2013 opgevoer is as 'n mede-produksie saam met Hammer Film Productions by die Almeida Teater in Londen.

Uitgawes
regs|duimnael|upright=1|'n 1898-illustrasie deur John La Farge in die oorspronklike Collier's Weekly-tydskrif
Pre-millennium
 The Turn of the Screw: Authoritative Text, Contexts, Criticism, geredigeer deur Robert Kimbrough (New York: W.W. Norton & Company, 1966) [geen ISBN].
 The Tales of Henry James, geredigeer deur Edward Wagenknecht (New York: Frederick Ungar Publishing Co. 1984) .
 The Aspern Papers en The Turn of the Screw, met 'n inleiding en notas deur Anthony Curtis (Harmondsworth: Penguin, 1986) . 
 The Turn of the Screw: Authoritative Text, Contexts, Criticism, geredigeer deur Deborah Esch en Jonathan Warren (New York: W.W. Norton & Company, 1999) . 
Post-millennium
The Turn of the Screw and Other Stories, geredigeer deur T.J. Lustig (Oxford: Oxford University Press, 2008) .
 The Collier's Weekly Version of The Turn of the Screw, geredigeer deur Peter G. Beidler (Seattle: Coffeetown Press, 2010) .
 The Turn of the Screw and Other Stories, geredigeer deur Kimberly Reed (Peterborough, Ontario: Broadview Press, 2010) .
 The Turn of the Screw, geredigeer deur David Bromwich (New York: Penguin Classics, 2011) .

Verwysings

Werke aangehaal



Verdere leeswerk
Smith, Allan Lloyd. "A Word Kept Back in "The Turn of the Screw". In Clive Bloom (ed), Creepers: British Horror and Fantasy in the Twentieth Century. London and Boulder CO: Pluto Press, 1993, pp. 47–63.

Eksterne skakels

Primêre bronne
The Turn of the Screw by Project Gutenberg (1898-boekweergawe)
The Turn of the Screw via American Literature (volle teks)
Outeur se voorwoord tot die New York-uitgawe van die The Turn of the Screw (1908) 

Sekondêre gesprekke
Notas op die verskeidenheid tekste van The Turn of the Screw by die webwerf van die Library of America.
 Opsomming van The Turn of the Screw by die English Touring Opera
turnofthescrew.com A History of Its Critical Interpretations 1898–1979 Edward J. Parkinson, PhD

Sien ook
 Henry James
 Raamvertelling

Kategorie:Engelse boeke